**Базарлар мен сауда үйлерінде жұмыс істейтін жеке кәсіпкерлердің сатып алушыларға арналған бастапқы құжаттарға қатысты сұрақтар бойынша жаднама**

Шағын және орта бизнеске қолайлы жағдай туғызу мақсатында, жеке кәсіпкерлердің жекелеген категориялары (әрі қарай ЖК) салық есебін жүргізу тәртібін бекітумен қатар бухгалтерлік есеп пен қаржылық есеп жүргізуден босатылған.

Патент және оңтайландырылған декларация негізінде арнайы салық режимін қолданатын және қосымша құн салығы (ҚҚН) бойынша тіркеу есебіне тіркелмеген шағын бизнес субъектілері болып табылады.

ҚР Салық Кодексінің 56 бабына сәйкес, салық есебі – бұл салық төлеушінің (салық агенті) есеп құжаттарын Салық кодексінде көрсетілген талаптарға сай жүргізу процессі, салық салу нысандары туралы ақпаратты жалпылау мен жүйелендіру, сонымен қатар салық пен бюджетке төленетін өзге де төлемдерді есептеу және салық есебін толтыру.

ҚР Салық Кодексінің 56 бабының 6 бөлімі 1-1 тармағына сәйкес ЖК арналған бухгалтерлік есеп пен қаржылық есеп жасамайтын есеп құжаттары бастапқы есеп құжаттары болып есептеледі.

ҚР Салық Кодексінің 60-1 бабымен бекітілгендей, бастапқы есеп құжаты – бұл қағаз немесе электронды түрде берілетін қаржы операциясының жүргізілгендігін растайтын куәлік. Осы куәліктің негізінде салық есебі жүргізіледі.

Тауар сату мен қызмет көрсетуде міндетті операциялар:

* Сатып алушымен келісім-шартқа отыру. Егер сатып алушы тұрақты болса, бірнеше мәмілеге бір келісім-шарт жасап, алдағы сауда қарым-қатынасы туралы келісіп алуға болады. (есеп тәртібі, тауар жіберу, қызмет көрсету мен қызмет көрсету шарттары);
* Сатып алушыға шот-фактура жазып беру;
* Сатып алушының шотты төлеуі. Егер тауар құны қолма-қол қаражат арқылы төленсе, тауарды қамтамасыз етуші кассалық, тауар чегін беруі тиіс. Егер тауардың ақысы қолма-қол қаражатпен төленбесе, сатып алушыға банк арқылы куәландырылған төлем құжаты беріледі.
* Сатып алушыға тауарын тиеп, керек жерге жөнелту. Тауарды қамтамасыз етуші жүкқұжат пен шот-фактура беруі тиіс.
* Қызмет көрсету немесе орындалған жұмыс. Орындаушы (сатушы) сатылым жүргізілгеннен соң қызмет көрсетуді/орындалған жұмысты растайтын акт пен шот-фактура береді.

Егер ЖК қосымша құн салығын (ҚҚН) төлейтін болса, шот-фактура маңызды құжат болып саналады.

ҚР Салық кодексінің 263 бабына сәйкес қосымша құн салығын төлеуші тауар айналымы мен қызмет көрсету сауда айналымы кезінде аталған тауарларды алушыға айналым кезіндегі тауар, қызмет көрсету бағасы мен қосымша құн салығының құны көрсетілген шот-фактура беріледі.

Егер тауар сатушы немесе қызмет көрсетуші қосымша құн салығын (ҚҚН) төлемейтін жеке тұлға болса, онда шот-фактура немесе өзге де құжатқа «Қосымша құн салығынан босатылған» деп жазылады.

Жеке кәсіпкерде ҚР заңнамасымен белгіленген есеп құжаты болмаған немесе тәртіп бұзылған жағдайда, ҚР Әкімшілік құқық бұзушылық туралы Кодексінің 208 бабына сәйкес әкімшілік жауапкершілікке тартылады. Әкімшілік жауапкершілікке тартылғаннан кейін бір жылдың ішінде тәртіп бұзылу қайталанса, 25 айлық есептік көрсеткішке тең келетін айыппұл салынады.

Жоғарыда көрсетілгенді есепке ала отырып, тауар айналымы немесе қызмет көрсету айналымын жүзеге асырумен айналысатын жеке кәсіпкер, міндетті түрде бастапқы есеп құжаттарымен бірге салық есебін жүргізіп отыруы тиіс, ал сатып алушының талабымен міндетті түрде тауар айналымын жүзеге асыруды растайтын бастапқы құжаттарды көрсетуі керек.

Сонымен қатар, ҚР Салық Кодексінің 645 бабына сәйкес тауар операциялары мен қызмет көрсету кезінде қаржы есептері қолма-қол қаржы арқылы жүргізілсе, операция міндетті түрде фискалды жады бар бақылау-касса машинасы арқылы жүзеге асырылады.

Фискалды жады бар бақылау-касса машинасын қолданудан босату 2017 жылдың 01 қаңтарына дейін ашық тауар базарларында арнайы салық режимі аясында, ҚР Салық Кодексінің 645 бабынан 2 бөлімі 1 тармағына сәйкес шағын бизнес субьектілері үшін ғана ескеріледі.